Die Volksrepubliek Loehansk (Russies: Луга́нская Наро́дная Респу́блика, Luganskaja Narodnaka Respublika, [lʊˈɡanskəjə nɐˈrodnəjə rʲɪˈspublʲɪkə]) is volgens internasionale reg 'n deel van Oekraïne, maar vorm de facto 'n onafhanklike republiek, sonder algemene internasionale erkenning. Alhoewel Oekraïne nie beheer oor die Volksrepubliek Loehansk uitoefen nie, beskou die Oekraïense regering, die Verenigde Nasies en die meerderheid van die wêreld se regerings die Volksrepubliek Loehansk as 'n deel van Oekraïne, waarvan die grondwet na dié gebied as Loehansk-oblast verwys. Die Volksrepubliek Loehansk is langs die Oekraïens-Russiese grens geleë. Die hoofstad en grootste stad is Loehansk. Die Volksrepubliek Loehansk beslaan 'n oppervlakte van 8 377 km² en het 'n bevolking van 1 464 039 in 2018 gehad. Die Volksrepubliek Loehansk grens in die ooste aan die Russiese deelgebied Rostof-oblast. VN-lidlande  Rusland erken die Volksrepublieke Donetsk en Loehansk sedert 21 Februarie 2022. Gedeeltelik erkende en nie-erkende gebiede  Suid-Ossetië erken die Volksrepubliek Loehansk sedert 18 Junie 2014.  Volksrepubliek Donetsk erken die Volksrepubliek Loehansk sedert 11 Mei 2014.  Abchasië erken die Volksrepubliek Loehansk sedert 26 Februarie 2022. (ru) "Парламент ЛНР признал русский язык единственным государственным в республике".